A picture containing text, clipart

Description automatically generatedសិក្ខាសាលាពិគ្រោះយោបល់ថ្នាក់ជាតិ

ការពិនិត្យឡើងវិញនៅពាក់កណ្តាលអាណ្ណត្តិ នៃ

ផែនការយុទ្ធសាស្ត្រជាតិរយៈពេល ៥ឆ្នាំ (២០១៩-២០២៣)

ស្តីពី ការប្រយុទ្ធប្រឆាំងអំពើជួញដូរមនុស្ស

(តាមប្រព័ន្ធអនឡាញ)

ថ្ងៃព្រហស្បតិ៍ ១៣ និងថ្ងៃសុក្រ១៤ កើត ខែទុតិយាសាឍ ឆ្នាំឆ្លូវ ត្រីស័ក ព.ស.២៥៦៥

ត្រូវនឹងថ្ងៃទី ២២-២៣ ខែកក្កដា ឆ្នាំ ២០២១

|  |  |  |
| --- | --- | --- |
| ម៉ោង | សកម្មភាព | អ្នកសម្របសម្រួល |
| ថ្ងៃទី ២២ ​ខែកក្កដា ឆ្នាំ២០២១ | | |
| ពេលព្រឹក (ក្រុម១) | | |
| 08.00-08.30 | ការចូលរួមបង្ហាញវត្តមានរបស់សមាជិក-សមាជិកានៃអង្គសិក្ខាសាលា ក្នុងប្រព័ន្ធអនឡាញ |  |
| 08.30-09.00 | * សុន្ទរកថាស្វាគមន៍របស់ លោកស្រី គ្រីស្ទីន ផាកូ ប្រធានបេសកកម្ម នៃអង្គការ IOM កម្ពុជា * សុន្ទរកថាបើកកម្មវិធី​ និងណែនាំអំពីដំណើការកម្មវិធីដោយ លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍នៃគណៈកម្មាធិការជាតិប្រយុទ្ធប្រឆាំងនឹងអំពើជួញដូរមនុស្ស | **អង្គការ IOM &**  **គ​.ជ.ប.ជ** |
| 09.00-10.30 | កម្មវិធីពិភាក្សា ៖  **ការពិភាក្សាក្រុមទី១៖** **ការងារបង្ការទប់ស្កាត់អំពើជួញដូរមនុស្ស**  ការពិភាក្សា ផ្តោតលើបទពិសោធន៍ល្អ និង ភាពប្រឈមនានាក្នុងវិធីសាស្រ្តនីមួយៗដែលបានអនុវត្ត សម្រាប់ការងារ បង្ការទប់ស្កាត់អំពើជួញដូរមនុស្ស ក្នុងក្រុមគោលដៅខុសៗគ្នា (សហគមន៍ដែល ងាយរងគ្រោះ យុវវ័យនិងកុមារក្នុងសាលារៀន យុវវ័យ និងកុមារក្នុងសហគមន៍ ក្រុមជនទេសន្តរប្រវេសន៍ដែលវិលត្រលប់ ក្រុមស្រ្តីវ័យក្មេង អជ្ញាធរមូលដ្ឋាន សមត្ថកិច្ចពាក់ព័ន្ធ ….) ការប៉ាន់ប្រមាណពីវិធីដោះស្រាយ ជាពិសេស ក្នុងដំណាក់កាលនៃការរាតត្បាតដោយកូវីដ-១៩ និងផលប៉ះពាល់ក្នុងរង្វង់ ឆ្នាំ ២០២១ ដល់ឆ្នាំ ២០២៣ ដែលអាចធ្វើអោយការឆ្លើយតបទៅនឹងអំពើជួញដូរមនុស្សមានប្រសិទ្ធភាព ។  **(សូមឆ្លើយនឹងសំណួរ ដែលជូនភ្ជាប់មកជាមួយ)** | **អង្គការIOM, Winrock &**  **គ​.ជ.ប.ជ** |
| 10.30-10.45 | **សម្រាក ១៥នាទី** |  |
| 10.45-11.15 | ការធ្វើការបង្ហាញលទ្ធផលពិភាក្សា។ | **តាមក្រុម** |
| 11.15-11.30 | **សរុបលទ្ធផលកិច្ចពិភាក្សាពិគ្រោះយោបល់ក្រុមទី១**  សុន្ទរកថាបិទកម្មវិធី ដោយ លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍នៃគណៈកម្មាធិការជាតិប្រយុទ្ធប្រឆាំង អំពើជួញដូរមនុស្ស ។ ការផ្តល់ព័ត៌មានពាក់ព័ន្ធនឹងកិច្ចប្រជុំ បន្តពិភាក្សា ស្តីពីការកំណត់អាទិភាពនៃសកម្មភាព និងសូចនាករ សម្រាប់ផែនការសកម្មភាពដែលត្រូវអនុវត្ត ដល់ឆ្នាំ២០២៣ និងការប្រមូលទិន្នន័យ សម្រាប់ធ្វើការវាយតម្លៃលទ្ធផលនៃការអនុវត្តផែនការ តាមដំណាក់កាល ។ | **គ​.ជ.ប.ជ** |
| ពេលរសៀល (ក្រុមទី២) | | |
| 02.00-02.30 | * ការចូលរួមបង្ហាញវត្តមានរបស់សមាជិក-សមាជិកានៃអង្គសិក្ខាសាលា ក្នុងប្រព័ន្ធអនឡាញ * សុន្ទរកថាស្វាគមន៍របស់ លោកស្រី គ្រីស្ទីន ផាកូ ប្រធានបេសកកម្ម នៃអង្គការ IOM កម្ពុជា * សុន្ទរកថាបើកកម្មវិធី និងណែនាំអំពីដំណើរការកម្មវិធីដោយ លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍នៃគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស | **អង្គការIOM &**  **គ​.ជ.ប.ជ** |
| 02.30-03.45 | កម្មវិធីពិភាក្សា ៖  **ការពិភាក្សាក្រុមទី២៖ ការងារអនុវត្តច្បាប់ យុត្តិធម៌ព្រហ្មទណ្ឌ (ការស៊ើបអង្កេត បង្ក្រាប សង្គ្រោះ និងផ្តន្ទាទោស)**  កិច្ចពិភាក្សា នឹងផ្តោតលើបទពិសោធន៍ ភាពប្រឈមក្នុងដំណាក់កាលនីមួយៗ នៃការអនុវត្តនីតិវិធីយុត្តិធម៌ព្រហ្មទណ្ឌ ដែលបានអនុវត្តកន្លងមក រួមមានទាំង ការងារស្រាវជ្រាវរកជនប្រព្រឹត្តបទល្មើស ការបង្ក្រាប ការសង្គ្រោះជនរងគ្រោះ ការបញ្ជូនជនរងគ្រោះ ការអនុវត្តនីតិវិធីតុលាការ ការឃុំគ្រងជនក្រៅឃុំ កិច្ចសហការក្នុងការអនុវត្តនីតិវិធីក្នុងការស្វែងរកជនល្មើស ការបង្ក្រាប និង ការអនុវត្តនីតិវិធីតុលាការ ក្នុងការផ្តន្ទាទោសជនល្មើសនៅក្រៅដែនដីនៃព្រះរាជាណាចក្រកម្ពុជា ដើម្បីឲ្យជនល្មើសពិតប្រាកដ និងអ្នកពាក់ព័ន្ធបានទទួលការផ្តន្ទាទោសត្រឹមត្រូវតាមច្បាប់កំណត់ ជនរងគ្រោះទទួលបានយុត្តិធម៌ និងទទួលបានសំណងសមស្រប ដែលធ្វើឲ្យប្រជាពលរដ្ឋមានទំនុកចិត្ត និងភាពកក់ក្តៅ ហើយគោរពកោតខ្លាចច្បាប់មិនហ៊ានប្រព្រឹត្តខុសច្បាប់ ។ ទន្ទឹមនឹងនោះ គប្បីប្រមើលមើលអំពីវិធីសាស្រ្តថ្មីៗ ដែលនាំឲ្យមានការចូលរួមកាន់តែច្រើនពីប្រជាពលរដ្ឋក្នុងការវែកមុខរកជនប្រព្រឹត្តបទល្មើសជួញដូរមនុស្ស កិច្ចសហការកាន់តែប្រសើររវាង មន្រ្តីនគរបាលយុត្តិធម៌ មន្រ្តីសង្គមកិច្ច និងតុលាការ ក៏ដូចជាជាមួយអង្គការដៃគូពាក់ព័ន្ធ និងជនរងគ្រោះផ្ទាល់ ដើម្បីបង្កើនប្រសិទ្ធភាពដល់ការអនុវត្តច្បាប់ ជាពិសេស ក្នុងដំណាក់កាលនៃការរាតត្បាតដោយកូវីដ ១៩ និងផលប៉ះពាល់ ក្នុងរង្វង់ ឆ្នាំ២០២១ ដល់ឆ្នាំ២០២៣ ដែលអាចធ្វើឲ្យការឆ្លើយតបទៅនឹងអំពើជួញដូរមនុស្សមានប្រសិទ្ធភាព។  **(សូមឆ្លើយនឹងសំណួរ ដែលជូនភ្ជាប់មកជាមួយ)** | **អង្គការ IOM, Winrock &**  **គ​.ជ.ប.ជ** |
| 03.45-04.00 | **សម្រាក១៥នាទី** |  |
| 04.00-04.30 | ការធ្វើការបង្ហាញលទ្ធផលពិភាក្សា។ | **តាមក្រុម** |
| 4.30-05.00 | **សរុបលទ្ធផលកិច្ចពិភាក្សាពិគ្រោះយោបល់ក្រុមទី២**  សុន្ទរកថាបិទកម្មវិធី ដោយ លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍នៃគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស ។ ការផ្តល់ព័ត៌មានពាក់ព័ន្ធនឹងកិច្ចប្រជុំ បន្តពិភាក្សា ស្តីពីការកំណត់អាទិភាពនៃសកម្មភាព និងសូចនាករ សម្រាប់ផែនការសកម្មភាពដែលត្រូវអនុវត្ត ដល់ឆ្នាំ២០២៣ និងការប្រមូលទិន្នន័យ សម្រាប់ធ្វើការវាយតម្លៃលទ្ធផលនៃការអនុវត្តផែនការ តាមដំណាក់កាល ។ | **គ​.ជ.ប.ជ** |
| ថ្ងៃទី ២៣ ​ខែកក្កដា ឆ្នាំ២០២១ | | |
| ពេលព្រឹក (ក្រុម៣) | | |
| 08.30-09.00 | * ការចូលរួមបង្ហាញវត្តមានរបស់សមាជិក-សមាជិកានៃអង្គសិក្ខាសាលា ក្នុងប្រព័ន្ធអនឡាញ * សុន្ទរកថាស្វាគមន៍របស់ លោកស្រី គ្រីស្ទីន ផាកូ ប្រធានបេសកកម្ម នៃអង្គការ IOM កម្ពុជា * សុន្ទរកថាបើកកម្មវិធី និងណែនាំអំពីដំណើរការកម្មវិធីដោយ លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍នៃគណៈ កម្មាធិការជាតិប្រយុទ្ធប្រឆាំងអំពើជួញដូរមនុស្ស | **អង្គការIOM &**  **គ​.ជ.ប.ជ** |
| 09.00-10.30 | កម្មវិធីពិភាក្សា ៖  **ការពិភាក្សាក្រុមទី៣៖ ការងារសហប្រតិបត្តិការអន្តរជាតិ ប្រឆាំងអំពើជួញដូរមនុស្ស និងការគ្រប់គ្រងលំហូរមិនប្រក្រតីនៃពលករឆ្លងកាត់ព្រំដែន**  កិច្ចពិភាក្សា នឹងផ្តោតលើបទពិសោធន៍ល្អ និងភាពប្រឈមក្នុងកិច្ចសហប្រតិបត្តិការជាមួយអាជ្ញាធរ និងសមត្ថកិច្ចប្រទេសពាក់ព័ន្ធ ក៏ដូចជាការអនុវត្ត អនុស្សរណៈ កិច្ចព្រមព្រៀង ស្តីពីកិច្ចសហប្រតិបត្តិការប្រឆាំងការជួញដូរមនុស្ស និងនីតិវិធីប្រតិបត្តិស្តង់ដានានា ដែលបានចុះហត្ថលេខាកន្លងមក ក្នុងការ បង្ការទប់ស្កាត់លំហូរពលករឆ្លងដែនមិនប្រក្រតី ការស៊ើបអង្កេត ការ បង្ក្រាបបទល្មើសជួញដូរមនុស្ស កិច្ចសហការជាមួយអាជ្ញាធរបរទេសក្នុងការសង្គ្រោះជនរងគ្រោះ និងការកំណត់អត្តសញ្ញាណជនរងគ្រោះនៅក្រៅប្រទេស នីតិវិធី និងកិច្ចសហការក្នុងការបញ្ជូនជនរងគ្រោះដើម្បីធ្វើមាតុភូមិនិវត្តន៍ ការបញ្ជូន និងទទួលពលករវិលត្រឡប់ និងបញ្ជូនត្រឡប់ដោយអាជ្ញាធរបរទេស នីតិវិធីរដ្ឋបាល តាមប្រេព័ន្ធការទូត កិច្ចសហការក្នុងការគ្រប់គ្រងលំហូរពលករមិនប្រក្រតីឆ្លងកាត់ព្រំដែន ...។ល។ ប្រមើលមើលអំពីដំណោះស្រាយ ដែលនាំឲ្យកិច្ចសហការរវាងព្រះរាជាណាចក្រកម្ពុជា និងប្រទេសពាក់ព័ន្ធ ក្នុងការគ្រប់គ្រងលំហូរពលករទេសន្តរប្រវេសន៍មិនប្រក្រតី​ឆ្លងកាត់ព្រំដែន នីតិវិធីនៃការបញ្ជូន និងទទួលពលករដែលអាចគ្រប់គ្រងបាន ការរួមគ្នាប្រឆាំងការជួញដូរ និងកេងប្រវ័ញ្ចគ្រប់រូបភាពលើពលករកម្ពុជាទាំងនៅក្នុងព្រះរាជាណាចក្រកម្ពុជា និងនៅក្នុងប្រទេសគោលដៅ នៅគ្រប់ដំណាក់កាលក្នុងវដ្តនៃទេសន្តរប្រវេសន៍បានកាន់តែល្អប្រសើរ ជាពិសេស ក្នុងដំណាក់កាលនៃការរាតត្បាតដោយកូវីដ ១៩ និងផលប៉ះពាល់ ក្នុងរង្វង់ ឆ្នាំ២០២១ ដល់ឆ្នាំ២០២៣ ដែលអាចធ្វើឲ្យការឆ្លើយតបទៅនឹងអំពើជួញដូរមនុស្ស និងកិច្ចការពារពលករទេសន្តរប្រវេសន៍ មានប្រសិទ្ធភាពខ្ពស់។  **(សូមឆ្លើយនឹងសំណួរ ដែលជូនភ្ជាប់មកជាមួយ)** | **អង្គការIOM, Winrock &**  **គ​.ជ.ប.ជ** |
| 10.30-10.45 | **សម្រាក១៥នាទី** |  |
| 10.45-11.15 | ការធ្វើការបង្ហាញលទ្ធផលពិភាក្សា។ | **ក្រុម** |
| 11.15-11.30 | **សរុបលទ្ធផលកិច្ចពិភាក្សាពិគ្រោះយោបល់ក្រុមទី៣**  សុន្ទរកថាបិទកម្មវិធី ដោយ **លោកជំទាវ ជូ ប៊ុនអេង** រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍នៃគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស ។ ការផ្តល់ព័ត៌មានពាក់ព័ន្ធនឹងកិច្ចប្រជុំ បន្តពិភាក្សា ស្តីពីការកំណត់អាទិភាពនៃសកម្មភាព និងសូចនាករ សម្រាប់ផែនការសកម្មភាពដែលត្រូវអនុវត្ត ដល់ឆ្នាំ២០២៣ និងការប្រមូលទិន្នន័យ សម្រាប់ធ្វើការវាយតម្លៃលទ្ធផលនៃការអនុវត្តផែនការ តាមដំណាក់កាល ។ | **គ​.ជ.ប.ជ** |
| ពេលរសៀល (ក្រុមទី៤) | | |
| 02.00-02.30 | * ការចូលរួមបង្ហាញវត្តមានរបស់សមាជិក-សមាជិកានៃអង្គសិក្ខាសាលា ក្នុងប្រព័ន្ធអនឡាញ * សុន្ទរកថាស្វាគមន៍របស់ **លោកស្រី គ្រីស្ទីន ផាកូ** ប្រធានបេសកកម្ម នៃអង្គការ IOM កម្ពុជា * សុន្ទរកថាបើកកម្មវិធី និងណែនាំអំពីដំណើរការកម្មវិធីដោយ **លោកជំទាវ ជូ ប៊ុនអេង** រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍នៃគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស ។ | **អង្គការIOM &**  **គ​.ជ.ប.ជ** |
| 02.30-03.45 | កម្មវិធីពិភាក្សា ៖  **ការពិភាក្សាក្រុមទី៤៖ ការងារការពារជនរងគ្រោះ ដោយអំពើជួញដូរមនុស្ស**  កិច្ចពិភាក្សា នឹងផ្តោតលើបទពិសោធន៍ល្អ ក្នុងការងារការពារជនរងគ្រោះ ដែលមានវិធីសាស្រ្តខុសៗគ្នា រវាងជនរងគ្រោះជាកុមារ (កុមារី កុមារា) យុវវ័យ (ស្រ្តី បុរស) មនុស្សពេញវ័យ និងមនុស្សចាស់ (ស្រ្តី និងបុរស) ស្រ្តីដែលមានកូនតាមខ្លួន ជនមានពិការភាព ជនមានស្មារតីវិបល្លាស អ្នកជម្ងឺ អ្នកមានផ្ទុកមេរោគ កូវីដ ១៩ ...។ល។ ក្នុងដំណាក់កាលនីមួយៗ ចាប់តាំងពីការទទួលជនរងគ្រោះ កំណត់អត្តសញ្ញាណជនរងគ្រោះបឋម ការផ្តល់សេវា ការបញ្ជូនទៅគោលដៅផ្តល់សេវា កិច្ចសហការក្នុងការផ្តល់សេវាតាមប្រភេទនៃសេវា ការតាមដានស្ថានភាពជនរងគ្រោះ ការប៉ាន់ប្រមាណស្ថានភាពគ្រួសារ ការរក្សាទុក និងថែទាំជនរងគ្រោះក្នុងមណ្ឌលសុវត្ថិភាព ការធ្វើសមាហរណកម្មជនរងគ្រោះនៅក្នុងសហគមន៍ ការស្តារនីតិសម្បទា កិច្ចការពារជនរងគ្រោះក្នុងដំណើរការនៃនីតិវិធីតុលាការ ការធ្វើមាតុភូមិនិវត្តន៍ កិច្ចសហការ និងកិច្ចសហប្រតិបត្តិការរវាងដៃគូពាក់ព័ន្ធ និងរវាងអាជ្ញាធរ និងសមត្ថកិច្ចប្រទេសពាក់ព័ន្ធ ...។ល។ ភាពប្រឈមក្នុងតំណាក់កាលនីមួយៗ ភាពប្រឈមក្នុងកិច្ចសហប្រតិបត្តិការ ជាមួយអាជ្ញាធរ និងសមត្ថកិច្ចប្រទេសពាក់ព័ន្ធ ក៏ដូចជាការអនុវត្ត អនុស្សរណៈ កិច្ចព្រមព្រៀង ស្តីពីកិច្ចសហការប្រឆាំងការជួញដូរមនុស្ស និងនីតិវិធីប្រតិបត្តិស្តង់ដានានា ដែលបានចុះហត្ថលេខាកន្លងមក ក្នុងការសង្គ្រោះ ការបញ្ជូន និងការទទួលជនរងគ្រោះ និងការផ្តល់កិច្ចការពារជនរងគ្រោះរវាងប្រទេសពាក់ព័ន្ធ​ ការអនុវត្តនីតិវិធីតុលាការដើម្បីជនរងគ្រោះទទួលបានយុត្តិ​ធម៌ ការអនុវត្តបែបបទ និងនីតិវិធីនៃការកំណត់អត្តសញ្ញាណជនរងគ្រោះ ក្នុងចំណោមពលករវិលត្រឡប់ ឬបញ្ជូនត្រឡប់ នីតិវិធីនៃការបញ្ជូន និងការផ្តល់សេវា ...។ល។ ប្រមើលមើលអំពីដំណោះស្រាយ ដែលនាំឲ្យកិច្ចសហការរវាងព្រះរាជាណាចក្រកម្ពុជា និងប្រទេសពាក់ព័ន្ធ ក្នុងការគ្រប់គ្រងលំហូរពលករទេសន្តរប្រវេសន៍ និងការប្រឆាំងការជួញដូរ និងកេងប្រវ័ញ្ចគ្រប់រូបភាពលើពលករកម្ពុជាបានកាន់តែល្អប្រសើរ ជាពិសេស ក្នុងដំណាក់កាលនៃការរាតត្បាតដោយកូវីដ ១៩ និងផលប៉ះពាល់ ក្នុងរង្វង់ ឆ្នាំ២០២១ ដល់ឆ្នាំ២០២៣ ដែលអាចធ្វើឲ្យការឆ្លើយតបទៅនឹងអំពើជួញដូរមនុស្ស និងកិច្ចការពារពលករទេសន្តរប្រវេសន៍ មានប្រសិទ្ធភាពខ្ពស់ក្នុងវដ្តនៃទេសន្តរ ប្រវេសន៍ ។ | **អង្គការIOM, Winrock &**  **គ​.ជ.ប.ជ** |
| 03.45-04.00 | **សម្រាក១៥នាទី** |  |
| 04.00-04.30 | ការធ្វើការបង្ហាញលទ្ធផលពិភាក្សា។ | **ក្រុម** |
| 4.30-05.00 | **សរុបលទ្ធផលកិច្ចពិភាក្សាពិគ្រោះយោបល់ក្រុមទី៤**  សុន្ទរកថាបិទកម្មវិធី ដោយ **លោកជំទាវ ជូ ប៊ុនអេង** រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍នៃគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស ។ ការផ្តល់ព័ត៌មានពាក់ព័ន្ធនឹងកិច្ចប្រជុំ បន្តពិភាក្សា ស្តីពីការកំណត់អាទិភាពនៃសកម្មភាព និងសូចនាករ សម្រាប់ផែនការសកម្មភាពដែលត្រូវអនុវត្ត ដល់ឆ្នាំ២០២៣ និងការប្រមូលទិន្នន័យ សម្រាប់ធ្វើការវាយតម្លៃលទ្ធផលនៃការអនុវត្តផែនការ តាមដំណាក់កាល ។  **(ចប់កម្មវិធី)** | **គ​.ជ.ប.ជ** |